དམ་པ་ཁོང་གིས་གིས་བལྟ་བ་བཞི་ལ་དྲིལ་ནས་འཆད་ཁྲིད་གནང་ཞིང་།ཐོག་མར་བྱ་བ་ཅི་བྱས་ཐམས་ཅད་ཚེ་ཕྱི་མར་བལྟ་དགོས་ཏེ།ཚེ་འདིའི་བདེ་བ་དང་སྐྱིད་སྣང་འབའ་ཞིག་ལ་དུངས་པ་ནི་ཤིན་ཏུ་མི་རིགས་ཤིང་།དེས་ཚེ་ཕྱི་མའི་ངན་སོང་སོགས་ཀྱི་སྡུག་བསྔལ་ཁོ་ན་བསྐྱེད་པས།མི་ཡ་རབས་ཚུལ་མཐུན་ཞིག་དང་མི་ཚེ་དོན་དང་ལྡན་པ་ཡོང་བ་ལ་ཚེ་ཕྱི་མ་རྟག་ཏུ་དྲན་པར་བྱ་དགོས་ཞེས་གསུངས་པ་དང་།དེར་འབྲེལ་གྱི་སྐྱེས་བུ་རབ་འབྲིང་ཐ་གསུམ་གྱི་བསམ་པའི་ཁྱད་པར་ཡང་གོ་བདེ་གནད་འདྲིལ་བའི་སྒོ་ནས་གསུངས།དེ་ཡང་ཕྱི་མ་མི་དྲན་པའི་མིས་ནི་ཡོན་ཏན་དོན་དུ་གཉེར་བར་མི་བྱ་བ་དང་སྐྱེས་བུ་དམ་པའི་གསུང་རྣ་བར་མི་འགྲོ་བས་ཕྱི་མ་ངན་འགྲོ་ཁོ་ནར་སྐྱེས་པ་དང་སྡུག་བསྔལ་གྱི་རྒྱུ་ཁོ་ནར་ཟད་དོ།ང་ཚོ་མི་སུ་དང་སུ་ཡིན་ཡང་དགེ་བ་བསྒྲུབ་པ་ལ་གྲོགས་བྱེད་མི་ཐུབ་ནའང་བར་ཆད་གཏན་ནས་བྱ་མི་རུང་བར་གསུངས།